Lietuvos kompozitorių sąjunga

– visuomeninė organizacija, vienijanti profesionalius Lietuvos kompozitorius ir muzikologus.

Skleidžia, skatina, remia, propaguoja šiuolaikinę lietuvių profesionaliąją muziką ir muzikologinę mintį.

Istorija 
1941 m. įsteigta Kaune, organizacinio komiteto pirmininkas Juozas Gruodis. 1948 m. įvyko pirmasis sąjungos suvažiavimas, kuriame atnaujinta sąjungos veikla, ji priklausė TSRS kompozitorių sąjungai. 1989 m. atkurta kaip savarankiška organizacija.

2005 m. Kultūros ministerija sąjungai suteikė meno kūrėjų organizacijos statusą. Visi sąjungos nariai turi meno kūrėjo statusą (dabar 101 kompozitorius, 59 muzikologai, 5 garbės nariai).

Padaliniai 
1971 m. įsteigtas Kauno skyrius.

1979–2002 m. veikęs Sąjungos Klaipėdos skyrius atsiskyrė į atskirą asociaciją „Lietuvos kompozitorių sąjungos Klaipėdos skyrius“.

Nuo 1994 m. veikia Lietuvos kompozitorių sąjungos muzikos fondas.

1995 m. prie sąjungos įkurtas Lietuvos muzikos informacijos ir leidybos centras, kuris nuo 1998 m. priklauso Tarptautinei muzikos informacijos centrų asociacijai.

Veikla 
Veikia Jaunimo ir Muzikologų sekcijos.

Sąjunga rengia naujų kūrinių perklausas, autorinius koncertus, kamerinės muzikos konkursus, Baltijos šalių (nuo 1967 m.), lietuvių ir lenkų muzikologų (nuo 1989 m.) konferencijas.

Leidiniai 
 1962–1977 m. su Lietuvos TSR teatro draugija – almanachą „Muzika ir teatras“ (išl. 12 nr.)
 1970–1975 m. leido biuletenį „Muzikos naujienos“ (išl. 8 nr.)
 1979–1992 m. almanachą „Muzika“ (išl. 10 nr.)
 1987–1990 m. Jaunimo sekcijos leidinį „Jauna muzika“ (išl. 4 nr.)
 1989 m. Muzikos meno, mokslo ir kritikos leidinį „Gaida“ (išl. 1 nr.)

Renginiai 
Sąjungos iniciatyva surengti Lietuvių tarybinės muzikos festivaliai (1977 m., 1982 m., 1987 m.).

Pagrindiniai Sąjungos renginiai yra šiuolaikinės muzikos festivaliai:
 1991–2006 m. naujos muzikos festivalis Marių klavyrai
 1991–2010 m. šiuolaikinės muzikos festivalis Gaida (1991–1998 m. vad. Baltijos muzikos festivalis; kasmet)
 Nuo 2010 m. organizuoja „Vilniaus festivaliai“.
 1971-1990 m., 2002–2004 m. kamerinės muzikos festivalis Muzikos ruduo (kasmet);
 Nuo 2006 m. organizuoja VšĮ „Muzikos ruduo“, remia Lietuvos kultūros taryba.
 Nuo 1992 m. eksperimentinės muzikos ir garso meno festivalis Jauna muzika (kasmet)
 Nuo 1985 m. Jaunimo kamerinės muzikos dienos Druskininkuose; nuo 2000 m. vad. Druskomanija
 Nuo 1997 m. šiuolaikinės muzikos festivalis Iš arti (organizuoja Kauno skyrius)

Pirmininkai 

 1948–1949 m. Juozas Tallat Kelpša
 1949–1954 m. atsakingasis sekretorius Abelis Klenickis
 1954–1962 m. Stasys Vainiūnas
 1962–1971 m. Eduardas Balsys
 1971–1989 m. Vytautas Laurušas
 1989–1991 m. Julius Andrejevas
 1991–1995 m. Mindaugas Urbaitis
 1996 m. Jurgis Juozapaitis
 1996–2003 m. Gintaras Sodeika
 2003–2009 m. Remigijus Merkelys
 2009–2017 m. Zita Bružaitė
 2017–2025 m. Mykolas Natalevičius

Narystė organizacijose 
 Nuo 1936 m. Tarptautinė šiuolaikinės muzikos draugija (narystė atnaujinta 1989 m.);
 Nuo 1992 m. Tarptautinė muzikologų draugija;
 Nuo 1993 m. Europos naujosios muzikos skleidėjų konferencija;
 Nuo 2005 m. Lietuvos meno kūrėjų asociacija.

Bibliografija 
 Algis Žiūraitis, sudarė Audronė Žiūraitytė, 1996 m.
 Stasio Šimkaus laiškai žmonai, sudarė D. Palionytė, 1997 m.

Šaltiniai 

Lietuvos asociacijos
Lietuvos muzikinės organizacijos